Mandelbam
De Mandelbam (Prunus dulcis) ass en Uebstbam aus der Gattung Prunus an der Famill vun de Rosaceae. D'Aart gouf 1768 vum brittesche Biolog Philip Miller fir d'éischt beschriwwen.

D'Mandelbeem kommen ursprénglech aus Zentral- a Südwestasien an Nordafrika. 2007 hunn d'USA zirka 1.043.000 t Mandele produzéiert (déi 1. Plaz).

Et ass e Lafholzbamm de seng Blieder am Wanter verléiert. D'Blieder sinn donkelgréng, 8 bis 12 cm laang, lanzettefërmeg gespëtzt, mat ganz klengen Zänn um Bord a se si liicht blénkeg. D'Bléie sti schosselfëmerg um blanken Aascht, a bilden eng Coupe vu bis zu 5 cm Duerchmiesser. Se kënnen eenzel sinn oder duebel a si rosa oder wäiss. D'Varitéit Roseplena huet nemmen duebel a rosa Bléien. D'Fruucht ass 4 – 6 cm laang, eefërmeg, mat enger samettgrénger Haut, mat bannendran enger iessbarer Mandel.

D'Mandel enthält vill Vitaminn E, Proteinnen, Lipiden, Mineraler (Kalzium, Eisen, Zénk, Magnesium, Phosphor a Kalium). Den Nierwäert vun 100 g läit bei 579 kcal.

Kuckt och 
 Mandelueleg,
 Mandelmëllech,
 Marzipan,
 Frangipane-Crème.

Um Spaweck 

Prunus
Uebst
Beem